Leófrón

Leófrón alebo Leofrón () bol tyran Rhégia a Zanklé v 5. storočí pred Kr.Dionysios, Rhémaiké archaiologia, 20,7,1.

Leofrón bol syn Anaxila, tyrana v Rhégiu. Podľa Dionýza z Halikarnasu sa stal jeho následníkom. Je preto pravdepodobné, že bol starším z dvoch Anaxilových synov, v mene ktorých ich regent Mikythos po smrti Anaxila vládol a neskôr na podnet syrakúzskeho tyrana Hieróna odstúpil. Diodoros, ktorý uvádza tieto udalosti sa nezmieňuje o menách synov Anaxila.Diodoros, Bibliotheca historia, 11,66,1-3. Podľa toho istého autora ich vláda trvala šesť rokov (467 - 461 pred Kr.), na konci ktorej boli počas povstania zo svojej krajiny vyhostení.Diodoros, Bibliotheca historia, 11,76,5. Rímsky historik Iustinus zaznamenal, že Leofrón viedol vojnu proti susednej Lokride.Iustinus, Liber Historiarum Philippicarum, 21,3. 

Luigi Moretti uvádza, že Leofrón bol pravdepodobne na 78. olympijských hrách v roku 468 pred Kr. víťaz v jazdeckom preteku na koni (niektorí odborníci ol. víťazstvo Leofróna z Rhégia spochybňujúLucia Athanassaki, Ewen Bowie, Archaic and Classical Choral Song, str. 301). V Olympii sa dostihy zaviedli na 33. hrách v roku 648 pred Kr. V týchto pretekoch väčšinou súťažil námezdný jazdec. Víťazný veniec si ale vždy odniesol iba majiteľ koňa. Leofrón je ako olympijský víťaz uvedený aj v byzantskom lexikóne SudaSuda, Katachórion Athénaios, 4. Podľa gréckeho spisovateľa Athénaia z Naukratidy jeho olympijské víťazstvo oslávil (na sklonku svojho života) oslavnou básňou (hymnom) Simónides z Keu.Athénaios z Naukratidy, Deipnosofistai, 1,24.

 Referencie a bibliografia 

 Pozri aj 
 Zoznam olympijských víťazov staroveku

Kategória:Vládcovia starovekého Grécka
Kategória:Víťazi starovekých olympijských hier jazdeckých pretekov na koni